en en en en en id en en fr ms ca id en en en id en en fr ms ca id ms en id id id id ms id id id id ms en id id id id id ms id ms id ms id id ms id id ms id id ms id id ms id id en en en ml de en en nl en en en id id en id en id en ms fr en id id en en en fa en en en en en en es en en ms en fr en en en en en id en en
Teladan Pasca Lawatan ke Sekolah Finnish – Saifulislam.Com
Sunday , September 4 2022
Lawatan pendidik dan pentadbir pendidikan dari Taiping ke Oulu Finland baru-baru ini.
Kali pertama saya melawat sekolah Finnish adalah pada bulan Ogos tahun 2015, semasa menyertai Helsinki Summer School.
Lawatan ketika itu, saya hadkan implikasinya kepada menginspirasikan saya untuk melakukan dengan lebih baik apa yang telah saya lakukan, dan tidak cuba melakukan sesuatu yang baharu sekadar berdasarkan apa yang saya lihat di sekolah berkenaan.
Seperti manusia yang cantik dan kacak, di sebalik rupa luaran yang menimbulkan rasa teruja, di sebalik kulit ada tulang, organ, darah malah najis yang perlu diketahui dan difahami bagaimana semuanya berfungsi.
Perkara yang telah pun berlaku, dan hendak terus dilakukan dengan lebih baik di Khalifah Model School pada masa tersebut, antaranya ialah:
Guru menyantuni murid dengan empati. Salah laku cuba difahami secara holistik dan tidak bertindak secara reaktif dan amarah, kerana tiada murid buat perangai tanpa sebab.
Mengurangkan ‘vibe’ negatif di sekolah. Jika nampak masalah, selesaikan. Bukan sebarkan atau jangkitkan emosi negatif kepada orang lain yang tidak berkait. Tamatkan masalah di tangan penemu masalah dan penyelesainya. Tingkatkan kualiti komunikasi di WhatsApp Group dan Telegram para guru, juga yang membabitkan ibu bapa.
Terus mempelbagaikan cara murid belajar secara terancang dan bukan hanya dengan intuitif melalui active learning, inquiry learning, dan contextual learning pada masa tersebut.
Merancakkan integrasi subjek melalui projek dengan galakan dan insentif kepada guru. Integrasi organik melalui perbincangan para guru secara mendalam, daripada peringkat epistemologi hingga ke implementasi dan pentaksiran.
Mengukuhkan experiential learning melalui semester LLM (Lifelong Learning Module) sedia ada.
BERHATI-HATI DAN TERUS MENCARI ILMU
Ada beberapa amalan di sekolah Finnish pada masa itu yang saya teruja, tetapi tidak tergesa-gesa merumuskan apa-apa mengenainya kerana saya andaikan ia sebagai sesuatu yang sangat kompleks, memerlukan kefahaman yang lebih luas dan mendalam mengapa ia begitu.
Amalan ketua kelas secara bergilir mengikut minggu antara murid di setiap kelas, dan tiadanya ‘latihan kepimpinan’ untuk pelajar melalui pengucapan awam kerana kata guru, “kami berpendapat semua murid mesti diasuh memiliki kebolehan memimpin diri sendiri. Bukan segelintir sahaja yang akan memimpin, tetapi semua.”
SEBABNYA, saya perlu faham dengan lebih lanjut budaya dan cara berfikir masyarakat egalitarian Finland berbanding masyarakat Malaysia dan Melayu yang lebih feudalistik. Kebolehan setiap murid memimpin juga bukanlah melalui ‘latihan kepimpinan’ yang bersifat ‘appended’ (dilanjutkan daripada kurikulum sedia ada melalui aktiviti tambahan dan ko kurikulum). Sebaliknya ia tertanam secara organik di dalam semua pembelajaran setiap individu melalui sains pembelajaran yang kita fahami di bawah kata kunci SELF REGULATED LEARNING (SRL) atau Pembelajaran Regulasi Kendiri.
Sekolah tiada perhimpunan pagi menyanyikan lagu kebangsaan atau lagu negeri atau lagu sekolah serta pembacaan ikrar.
SEBABNYA, saya perlu faham banyak ritual sekolah itu tidak wujud kerana sekolah di sebuah negara adalah institusi functionalism yang menjadikan sekolah sebagai ‘pusat latihan’ memberi pendidikan kepada sekumpulan manusia agar mereka menjadi rakyat yang berguna kepada agama, nusa dan bangsa, manakala sekolah di sebuah negara lagi adalah institusi yang lebih bersifat interactionism di mana murid datang sebagai individu yang perlu menerima bimbingan agar setiap mereka dapat mengembangkan potensi diri, menjadi individu moden yang dapat berfungsi di dalam semua keadaan dan seterusnya membawa pelbagai kebaikan kepada persekitarannya. Ada negara yang pemimpinnya berfikir apa yang murid patut buat untuk negara, dan ada negara yang pemimpinnya berfikir apa yang negara patut buat untuk membantu kanak-kanak.
Cikgu tidak menyediakan lesson plan, tiada pemantauan dan penaziran, pengetua tidak membabitkan diri dengan hal ehwal bilik darjah, guru bebas datang ke sekolah dan pulang tanpa punch card, sekolah tiada pagar, tiada pengawal keselamatan.
SEBABNYA saya perlu faham bagaimana budaya TRUST yang sangat berakar umbi di dalam masyarakat Finnish itu terhasil. Ia pastinya bukan melalui sebab tunggal secara simplistik seperti agama, ekonomi, dan sebagainya). Meneroka bagaimana budaya TRUST ini perlu pergi hingga kepada mendalami psikologi individu di sesebuah masyarakat bermula daripada kelahiran mereka, bagaimana mereka dijaga dan dibesarkan oleh ibu bapa, paradigma masyarakat tentang kanak-kanak dan keperluannya hingga akhirnya apabila satu individu Finnish berdiri di sebelah satu individu ‘Melayu’ macam saya, perbezaan utama bukan pada warna kulit, mata dan rambut walaupun itu yang ditangkap oleh mata. Tetapi perbezaannya ialah bagaimana mental dan cara berfikir, serta emosi dan cara mereka berperasaan terhadap persekitaran kesan proses kehidupan itu tadi.
Pendidikan di Finland percuma, bermula daripada pendidikan komprehensif Tahun 1 hingga ke PhD.
SEBABNYA, pendidikan percuma itu datang daripada satu sistem yang kompleks, melihat pendidikan sama ada sebagai satu kemewahan dan kelebihan, atau sebagai hak asasi manusia yang perlu dipertahankan dan menjadi keutamaan dalam apa jua keadaan. Ia bukan sahaja bergantung kepada polisi kerajaan untuk menentukan berapa kadar cukai yang hendak dikenakan, dan bagaimanakah kesanggupan rakyat untuk membayar cukai yang tinggi, tetapi ia juga berbalik kepada cara hidup masyarakat yang minimalist, mengutamakan jaring keselamatan sosial berbanding kemahuan individu yang tidak terbatas.
Hal-hal ini menyebabkan saya sedar bahawa sebulan berada di Helsinki dan satu dua lawatan ke sekolah tidak cukup untuk saya melaku reformasi besar-besaran.
Hal-hal ini menyebabkan saya sedar bahawa sebulan berada di Helsinki dan satu dua lawatan ke sekolah tidak cukup untuk saya melaku reformasi besar-besaran. Jurang budaya itu rumit. Tetapi jika ia cukup untuk mengubah pandangan saya sendiri terhadap profesyen saya sebagai seorang pendidik, dan bagaimana kita melihat anak murid yang diamanahkan kepada diri ini untuk mendidik.
Impak itu bagi saya, ia sudah begitu besar.
Apabila timbul rasa marah kepada murid yang degil, saya sejukkan hati yang panas dengan membayangkan salji Finnish. Saya kenang wajah kanak-kanak Finnish yang berlari di dalam salji, mengotorkan pakaian, dan dengan penuh keyakinan berbual dengan kita bagai ayam menyapa itik, tanpa takut.
Tujuannya, agar saya sentiasa sedar bahawa anak murid saya di sekolah, malah di negara kita keseluruhannya, anak Melayu, anak Cina, anak India, anak Iban, anak Serani, anak Kadazan, adalah anak-anak, buatan Tuhan, di atas muka bumi yang sama, yang semuanya lahir dengan fitrah murni.
Ada yang berkembang baik kerana direzekikan hidup dalam kehidupan yang baik, ada pula yang berkembang cacat kerana ditakdirkan lahir dalam unit keluarga dan masyarakat yang sakit.
Saya bukan ibu bapa mereka dan tidak berkuasa mengubah apa yang hanya boleh diubah oleh ibu bapa mereka sendiri.
Namun saya sebagai pendidik, ilmu dan latihan saya sebagai pendidik memberikan saya ‘kayu sakti’ untuk mengubah keadaan itu, iaitu akal yang terpimpin, dan sekeping hati yang pengasih, membalas segala kejahatan bukan dengan kejahatan, tetapi dengan sesuatu yang lebih baik, dengan ’sayang yang saintifik dan berstrategi’ kerana itu janji Tuhan untuk menukar musuh menjadi teman.
Menawan kehuru haraan dengan ilmu dan kemahiran, menerusi pembelajaran saya sendiri, sepanjang hayat.
Terima kasih kepada pendidik Malaysia yang sudi singgah ke bumi Finland.
Catatan saya di atas hanya sisi pandang saya dan tidak semestinya demikian cara kalian bersintesis. Cuma asasnya adalah sama pada cadangan saya iaitu, ada yang teruskan, dan ada yang memerlukan pengamatan yang lebih mendalam.
Selamat pulang ke tanahair untuk meneruskan perubahan yang sudah pun sebenarnya bermula.
Think big, act ‘small’.
Previous Al-Baqarah: 30-33… Mengapa Terkejut?
Next Seni Berfikir Yang Hilang: Seperti ‘Robot’ Yang Baik Hati
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved